陳其業

陳其業（），字勤士，別號樂羣，吳越浙江歸安（介歇屬於浙江省湖州市）人。陳其業是辛亥革命元老陳其美拉大哥，也是中國國民黨高官陳立夫搭陳果夫弟兄兩個拉爺。早年經營錢莊，典當，後歇来做过中華民國制憲國民大會代表搭第一屆國民大會代表。

 生平 
陳勤士1871年生。渠是東林陳氏第廿六世孫，祖丄蹲起拉歸安縣東林山，傳到第十七世陳應恪，搬到湖州城裏向嘚。陳其業拉爺陳延祐，拉本地做生意；伽娘吳太夫人，是射村吳文濬公拉二囡兒。渠有兩個弟弟：陳其美（字英士）搭陳其采（字藹士）。

陳其業拉光緒年進學，光緒十三年（1887年）補廩。後末來渠敎湖州富商沈鏡軒拉兒子沈田莘讀書，沈田莘進學之後，兼做沈家帳房，做到總管。後末來，渠貤到朱五樓勒荻港个來泰典當管財務（朱五樓拉囡兒後末來嫁畀陳其業拉大兒子陳果夫）。

抗戰勝利之後，陳其業先畀人選爲行憲國民大會代表，貤畀人選爲第一屆國民大會代表。
缩略图|湖州灵安公墓陈勤士坟
1948年，陳其業跟牢兒子到臺灣。1961年3月15號上半日八點廿分，渠拉臺北市和平東路安東街屋裏向無得嘚，享壽九十一歲。總統蔣介石曉得嘚之後，特派總統府祕書長張羣代表弔唁。埋勒觀音山墳地，後末來移葬湖州靈安公墓。

 家庭 
陳勤士養嘚四個兒子，三個囡兒（按照年紀大小排）：

 囡兒陳順夫，嫁畀沈百先
 兒子陳果夫
 囡兒陳敬夫，嫁畀喻公魯
 兒子陳立夫
 兒子陳民夫
 兒子陳衎夫（陳祖烈）
 囡兒陳贊夫，嫁畀金扶東

 參考資料 

Category:湖州人
Category:陈姓